**Образац 3 МОДЕЛ**

**УГОВОР О НАБАВЦИ УСЛУГЕ**

**ОБЈАВЉИВАЊЕ ТЕКСТОВА У ШТАМПАНОМ МЕДИЈУ И ЧИТУЉА У ЈЕДНОЈ ДНЕВНОЈ НОВИНИ КОЈА СЕ ДИСТРИБУИРА НА ЦЕЛОЈ ТЕРИТОРИЈИ РЕПУБЛИКЕ СРБИЈЕ**

Закључен између уговорних страна:

**1.** **КОМЕСАРИЈАТ ЗА ИЗБЕГЛИЦЕ И МИГРАЦИЈЕ** из Београда, ул. Народних Хероја бр.4, матични број: 07898100, ПИБ 102199609, кога заступа в.д. Kомесара Наташа Станисављевић ( у даљем тексту **Наручилац)**

и

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_, ПИБ\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, директор (у даљем тексту: **Пружалац услуге**).

*(уколико је поднета заједничка понуда, навести тражене податке за сваког члана групе понуђача)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Уговорне стране сагласно констатују:**

- Да је Наручилац, на основу члана 27. става 1. тачка 1. Закона о јавним набавкама („Службени гласник РС”, број 91/19), спровео поступак набавке на коју се закон не примењујебр. 5/23, услуге – Објављивање текстова у штампаном медију и читуља у једној дневној новини која се дистрибуира на целој територији Републике Србије;

- Да је Пружалац услуге доставио Понуду бр.\_\_\_\_\_\_\_\_\_од\_\_\_\_\_\_\_\_\_2023. године (Попуњава Пружалац услуге), (у даљем тексту: Понуда), која у потпуности испуњава захтеве Наручиоца;

- да је Наручилац понуду Пружаоца услуге бр. \_\_\_\_\_\_\_ од \_\_\_\_\_\_\_ године (Попуњава Пружалац услуге), оценио као прихватљиву и донео Одлуку о додели уговора бр. \_\_\_\_\_\_\_\_\_\_\_\_\_\_\_ од \_\_\_\_\_\_\_\_2023. године ( Попуњава Наручилац), на основу које се закључује овај Уговор.

**ПРЕДМЕТ УГОВОРА**

**Члан 1.**

Предмет уговора сууслуге објављивање текстова у штампаном медију и читуља у једној дневној новини која се дистрибуира на целој територији Републике Србије, за потребе Комесаријата за избеглице и миграције, према понуди Пружаоца услуге, Спецификацији предмета набавке и Обрасца структуре понуђене цене који су саставни део Уговора.

Предметне услуге ће се пружати сукцесивно, према потребама и по налогу Наручиоца. Налози за пружање услуга се издају у електронској или писаној форми. Пружалац услуга се обавезује да услуге које су предмет овог уговора изврши у складу са писаним налогом Наручиоца, најкасније у року од 48 часова од достављања коначне верзије текста огласа/читуље.

У случају хитне потребе за објављивањем огласа/читуље, Пружалац услуга се обавезује да услуге које су предмет овог уговора изврши на основу писаног налога Наручиоца у року од 24 часа од тренутка достављања коначне верзије текста огласа/читуље која ће бити достављена до 12 часова дана, који претходи дану објављивања.

**ВРЕДНОСТ УГОВОРА**

**Члан 2.**

Уговорне стране су сагласне да ће се уговор реализовати максимално до износа процењене вредности у износу од \_\_\_\_\_\_\_\_\_\_\_\_ динара без обрачунатог ПДВ-а, ( Попуњава Наручилац), односно у износу од \_\_\_\_\_\_\_\_\_\_\_\_\_\_ са обрачунатим ПДВ-ом ( Попуњава Наручилац).

Јединичне цене из Понуде су фиксне и непроменљиве у току периода важења уговора и обухватају све трошкове неопходне за реализацију предметне набавке.

Имајући у виду да у моменту закључења уговора није могуће утврдити тачан број и врсту потребних услуга у току трајања уговора, уговорена вредност из става 1. овог члана утврђена је на бази процењене вредности услуге која је предмет набавке.

Наручилац задржава право да не реализује уговорену вредност из става 1. овог члана, уколико за то не буде постојала потреба код Наручиоца.

**НАЧИН ПЛАЋАЊА**

**Члан 3.**

Наручилац се обавезује да Пружаоцу услуге изврши сукцесивно плаћање за извршене услуге у року од 45 дана од дана пријема е-фактуре, на текући рачун Пружаоца услуге.

Наручилац ће плаћање за пружене услуге вршити са следећих финансијских позиција:

* Раздео 55 – Комесаријат за избеглице и миграције, Програм 1001 – Унапређење и заштита људских и мањинских права и слобода, Пројектна активност 0013 – Подршка присилним мигрантима и унапређење система управљања мигранитма, функционална класификација 070 – Социјална помоћ угроженом становништву некласификонава на другом месту, Извор финансирања 01, Апропријација економске класификације 423 – Услуге по уговору;

На фактури поред осталих података обавезно мора бити уписан број уговора, број фактуре, валута плаћања, позив на број, текући рачун Пружаоца услуге, порески идентификациони број Пружаоца услуге и Наручиоца, адреса-место и датум пружања услуге.

Пружалац услуге је дужан да фактуре изда у складу са Законом о електронском фактурисању („Сл. Гласник РС“ бр. 44/2021 и 129/2021).

Обавезе које доспевају у наредној буџетској години биће реализоване највише до износа средстава које ће за ту намену бити одобрена у тој буџетској години.

**ПРАВА И ОБАВЕЗЕ УГОВОРНИХ СТРАНА**

**Члан 4.**

Наручилац је обавезан да:

1. Пружаоцу услуге налоге за пружање једне или више конкретних услуга издаје у електронској или писаној форми у складу са одредбама овог уговора из члана 1.;
2. Изврши плаћање за пружене услуге у складу са одредбама овог уговора из члана 3.;
3. Наручилац може у форми писане рекламације да укаже на примедбу у погледу пружених услуга у случају да сматра да исте нису пружене стручно, савесно, квалитетно и у свему према правилима струке, са пажњом доброг привредника у року од 2 дана од извршене услуге;

Као лице за праћење реализације овог Уговора на страни Наручиоца, именује се Драгана Симић-Јоцић.

**Члан 5.**

Услуге које су предмет овог Уговора пружају се на територији Републике Србије.

**Члан 6.**

Пружалац услуге је oбaвeзан дa:

1. Предметне услуге пружа стручно, савесно, квалитетно и у свему према правилима струке, са пажњом доброг привредника;

2. Објави оглас/читуљу, најкасније у року од 48 часова од достављања коначне верзије текста огласа/читуље. У случају хитне потребе за објављивањем огласа/читуље, објави оглас/читуљу у року од 24 часа од тренутка достављања коначне верзије текста огласа/читуље која ће бити достављена до 12 часова дана који претходи дану објављивања;

3. Да о свом трошку објави исправку текста огласа/читуље у првом наредном издању од тренутка пријема писане рекламације Наручиоца;

4. У тренутку потписивања Уговора преда средство обезбеђења за испуњење уговорних обавеза у складу са одредбама уговора из члана 7;

**СРЕДСТВО ОБЕЗБЕЂЕЊА**

**Члан 7.**

**За обезбеђење испуњења уговорних обавеза из уговора**, Пружалац услуге је дужан да на име обезбеђења за испуњење уговорних обавеза,приликом закључења уговора*,* Наручиоцу преда оригинал сопствену бланко меницу потписану оригиналним потписом, оригинал Овлашћење за попуну менице - Менично писмо потписано оригиналним потписом лица које је потписало меницу, копију депо картона, копију овереног ОП обрасца и листинг са сајта НБС, као доказ да је меница регистрована, као средство финансијског обезбеђења за испуњење уговорих обавеза, насловљеним на Комесаријат за избеглице и миграције, ул.Народних хероја бр.4, Београд, у износу од 10% од вредности уговора без ПДВ-а, са роком важности минимум 30 дана дуже од истека важења уговора*.*

Наручилац ће уновчити меницу у случају да Пружалац услуге не буде извршавао своје уговорне обавезе у роковима и на начин предвиђен уговором.

**РЕШАВАЊЕ СПОРОВА**

**Члан 8.**

Све евентуалне спорове који настану из, или поводом, овог уговора - уговорне стране ће покушати да реше споразумно.

Уколико спорови између уговорних стране не буду решени споразумно, надлежан је Привредни суд у Београду.

**ПЕРИОД ВАЖЕЊА УГОВОРА**

**Члан 9.**

Овај уговор ступа на снагу даном потписивања од стране овлашћених лица уговорних страна са роком важења 12 месеци или до утрошка финансијских средстава**.**

**РАСКИД И ИЗМЕНА УГОВОРА**

**Члан 10.**

Свака уговорна страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе. О својој намери да раскине уговор, уговорна страна је дужна писменим путем обавестити другу.

Уговор може бити раскинут сагласном вољом уговорних страна.

Овај уговор се може изменити само писаним анексом, потписаним од стране овлашћених лица уговорних страна.

**ЗАВРШНЕ ОДРЕДБЕ**

**Члан 11.**

На сва питања која нису посебно регулисана овим уговором примењиваће се одредбе Закона о облигационим односима.

**Члан 12.**

Овај уговор је сачињен у 4 (четири) истоветна примерка, од којих свака уговорна страна задржава по 2 (два) примерка.

ПРУЖАЛАЦ УСЛУГЕ НАРУЧИЛАЦ

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_